Corsaren, 1844-03-29
Øresundstolden. J gamle Dage var Danmark stort. Kongen bar de tre Kroner og var de Venders og Gothers Konge. De to Kroner ere borte, og Venderne og Gotherne med. Men de opbevares i Vaabenet. J gamle Dage var Danmark stort, og Øresundet var en Flod, der løb i en dansk Seng. Mellem Helsingøer og Helsingborg kunde Danmark lukke Farten og klemme næsvise Fremmede, der vilde ind, som i en Sax. Nu er Danmark den ene Side af Saxen. J gamle Dage var Danmark som sagt stort, og det beherskede de nordiske Have. Og da var Øresundstolden den stærke Skygge, det kastedes over Havene. Af hele hiin Storhed har Danmark beholdt - Skyggen. Og der gives dem, der misunde det denne Skygge og sige, at det er urimeligt, at et saa lille Legeme skal kaste saa stor en Skygge. Hvad Peter Schlemihl havde for lidt af, have vi for meget af, endskjøndt vi, hvad Navnet angaaer, ere i saa nær Slægt med ham. Det lille Danmark slæber paa den store Øresundstold og vakler naturligviis ved Byrden. For at passe paa den og ikke snuble, maa det gaae af Veien baade for den Ene og den Anden. Bedre var det, om det kunde lægge den fra sig - saa stod det bedre paa sine egne Been. Ved en dygtig Reduction i visse høie Etater kunde man i alt Fald blive istand til at sætte Byrden lidt ned; men det er formodenlig umuligt, og vi faae derfor vente, indtil en ny Magister Lindberg vil tage sig paa at betale den ved Hjælp af Folket. Det er dog, ved Gud, behageligt, at der existerer Noget i Verden, som hedder i Folket; det er brugeligt til Allehaande. Jmidlertid - endnu er Tolden vor, den er Danmarks med Ret og Skiel, og enten Danmark er et Appendix til Bresundstolden eller Øresundstolden et Appendix til Danmark - enten Danmark tilhører den eller den tilhører Danmark - hinanden tilhøre de. Og dersom en fremmed Stat uden Videre vilde komme med sine Krigskibe for at skille dem ad, saa ere vi da i Danmark opløbne unge Mennesker nok, der ikke ere bedre værd end at slaae et Slag for denne Uninon, for disse To, "der have hinanden af Hjertet kjær og elske i Tugt og i Ære." J gamle Dage fandtes der ofte Mænd, der i Farens Stund oprettede Regimenter paa egen Bekostning. Naar Conferentsraad Holten, efter disse uegennyttige Mænds Exempel, stiller dem af hans Familie, der ere ansatte ved Øresunds Toldkammer, saa gjør det allerede et ikke ubetydeligt Regiment. Det var en ny fabisk Familie, og om end den ogsaa havde sin Dag ved Cremera - nu, saa var Ulykken heller ikke stor. "Corsaren, tilbyder for det Første sig selv, og hvis Regeringen vil tillade det, skulle alle de opbragte "Corsarer", som den ansaae for saa glubende, vende sig imod Fjenden. Indjage de blot Fjenden Halvdelen af den Skræk, som de i sin Tid indjoge Justitsraad Reiersen, saa er Øresundstolden reddet. Under et almindeligt Opbud vil man ikke vrage. Blok Tøxen tages med. Vil han ikke godvillig, saa komme de to Garderkarle fra sidst. Naar han derefter faaer sundet sig lidt, vaagner nok Modet i ham. Han begynder sit Angreb med en Indledning om Naturstanden og den personlige Sikkerhed, og ender med et Bombardement af Skjældsordene fra Skurk til Sørøver. Hvilken Nation det end er, den vil blive bange. "Aftenbladet" kunde bruges paa et Vatteri som Sandsæk. "Berlingske" kunde passende staae paa Vagt et eller eller andet sikkert Sted. Og hvad mener man om, Forpostens" Tirailleurer? Her vare de paa deres Plads, eftersom det i Krigen ikke kommer an paa, hvor man træffer. Om en Mand faaer Kuglen i Hovedet eller i Maven - han falder s'gu ligegodt. Dog maa det paalægges "Forposten", at den ikke bruger, løst Krudt. "Fædrelandet", "Kjøbenhavnsposten" og "Corsaren" vilde ikke gjøre ringe Virkning under. Justitsraad Reiersens Commando. Det var strax 3 Mand og en Gefreider. Der er ingen Tvivl om, at mange Flere vilde melde sig, i Betragtning af den bekjendte store Kjærlighed til Konge og Kongehuus. Naar vi saa have seiret, drager Pensionslisten, Hof- og Staldetaten og mange andre høie og velnærede Herrer os imøde og sige paa Øresundstoldens og egne Vegne: Mange Tak. Blok Tøxen besynger Slaget i en Jambe paa staaende Fod.